Poeier is skadeloos – SanralNazir Alli. Foto: SAPA Die Suid-Afrikaanse Nasionale Padagentskap (Sanral) het Woensdag gesê die middel wat in ŉ koevert by Sanral se hoofkantoor in Centurion gevind is, is onskadelik. “Die wit poeier is ondersoek en die middel is onskadelik,” het Nazir Alli, Sanral se uitvoerende hoof, in ŉ verklaring gesê. “Ons prioriteit was om die veiligheid van ons werkers in die gebou te verseker. Hulle ontvang berading vir angs wat deur die voorval veroorsaak is.” Allie het nie gesê wat die middel was nie. Die Tshwane gevaarlikestowwe-eenheid is ontbied toe die koevert opgespoor is. Dit het daartoe gelei dat die elektrisiteit afgeskakel en die gebou ontruim moes word. Altesaam 37 mense is ontsmet en in die hospitaal opgeneem as ‘n voorsorgmaatreël. Al dié werkers is teen Woensdagoggend ontslaan. Alli het gesê die ontruiming het nie die oorhoofse tolhekke beïnvloed nie en dit was die heel tyd in werking. “Ons inbelsentrum is egter deur die ontruiming beïnvloed, maar werk nou weer teen volle kapasiteit.” Sanral het gesê hulle werk saam met owerhede om die skuldiges vas te trek. Lees ook: Alles weer normaal Sanral ná antraks-skok Verdagte wit poeier by Sanral nie antraks nie